  Майя Бывальцева Кынман висёнъёсты алон вылысь 24-тӥ тулыспалысен 1-тӥ южтолэзёзь Удмуртиысь Якшур-Бӧдья, Кез, Можга ёросъёсысь 3 школаосты но Можга, Камбарка, Красногорск, Ува, Якшур-Бӧдья ёросъёсысь 5 нылпи садъёсты карантинэ ворсазы. Со сярысь Роспотребнадзорлэн элькунъя управлениезлэн пресс-службаез ивортэ. Кылем арняе улосвылын паласькись лек вирус инфекциосын (ОРВИ) но пуэдэн 14 сюрс 972 мурт черлаз, со пӧлын 10 сюрс нылпиос. Азьвыл арняе ӵошатыса, со 18 процентлы ӧжытгес. Ижкарын эмъяськонниосы 7 сюрс 199 адями вазиськиз, со пӧлын 4 сюрс 799 пиналъёс Висисьёслэн лыдзы тужгес трос пусъемын Дэбес, Камбарка, Каракулино, Сьӧлта, Кез ёросъёсын но Сарапулын. Кынман висёнъёс аляны кутскем дырысен лабораториосын 386 учырын грипп шараямын.  Тегъёс: Ижкар Роспотребнадзор висён Удмуртия грипп школаос дӥськут  